Davlat oliy ta’lim muassasalari magistraturasiga qabul natijalari e’lon qilinmoqda. Bu haqda Oliy ta’lim vazirligi xabar berdi. 2022/2023 o‘quv yili uchun davlat oliy ta’lim muassasalari magistratura mutaxassisliklariga qabul bo‘yicha magistr.edu.uz elektron tizimi orqali onlayn ro‘yxatdan o‘tgan 10 031 nafar fuqaro arizalari to‘liq ko‘rib chiqildi. Jami qabul qilingan arizalar soni 5219 tani tashkil qildi. Shundan: xorijiy til sertifikatiga egalar — 4582 ta;   davlat stipendiantlari — 296 ta;   kimyo, biologiya va informatika yo‘nalishlari bo‘yicha imtiyozli diplom egalari — 159 ta;   kimyo, biologiya, fizika va informatika fan olimpiadalari g‘oliblari — 12 ta;   ko‘zi ojizlar toifasiga kiruvchi a’lo baholarga o‘qigan bitiruvchilar — 170 ta. Talabgorlar magistratura qabul natijalarini magistr.edu.uz platformasidagi shaxsiy kabineti orqali bilib olishi mumkin.